b'\n_START_ARTICLE_\nJeronimo \xc5\xa0arin\n_START_SECTION_\nKarijera\n_START_PARAGRAPH_\nU mla\xc4\x91im danima kratko je nastupao za Omladinski ko\xc5\xa1arka\xc5\xa1ki klub "Osvit", a kasnije za seniore \xc5\xa0ibenke. Od 1991. do 1999. nastupao je za KK \xc5\xa0ibenik, da bi nakon toga odigrao jednu sezonu u KK Zagreb .Sezonu 2000./2001, zapo\xc4\x8deo je u Turskoj u klubu Altay iz Izmira, da bi nakon samo mjesec dana oti\xc5\xa1ao u Poljsku, klub Unia Tarnow te potom na polovici sezone oti\xc5\xa1ao u Belgiju, klub Limburg United te se tamo zadr\xc5\xbeao do kraja sezone 2001./2002. Sezonu 2002./2003. igrao je u Austriji u klubu Furstenfeld Panthers, zatim je sljede\xc4\x87e dvije sezone igrao u francuskoj Pro B ligi, u klubu Beauvais. Ssezonu 2005./2006. zapo\xc4\x8dinje u \xc4\x8ceskoj u klubu Prostejov, a na pola sezone opet odlazi u Francusku, i to u klub Antibes Sharks. U sezoni 2006./2007. vra\xc4\x87a se u \xc5\xa0ibenik, gdje usporedo s igranjem, zapo\xc4\x8dinje trenersku karijeru u OKK Dra\xc5\xbeen Petrovi\xc4\x87._NEWLINE_Nakon \xc5\xa1to je kao trener pro\xc5\xa1ao sve uzraste OKK Dra\xc5\xbeen Petrovi\xc4\x87, zapo\xc4\x8dinje seniorsku trenersku karijeru, i to u KK Vodice u A2 Hrvatskoj ligi. U sezoni 2007./2008 ,2008./2009 je trener A2-liga\xc5\xa1a \xc5\xa0ibenka 4, da bi u sezoni 2009./2010. preuzeo svoj \xc5\xa0ibenik, pod novim imenom GKK \xc5\xa0ibenik i klub u 3 godine iz tre\xc4\x87e lige doveo do prve Hrvatske lige. Trener \xc5\xa0ibenika bio je do 2016., kada u listopadu iste godine preuzima Kosovsku Sigal iz Pri\xc5\xa1tine. Po\xc4\x8detkom sije\xc4\x8dnja 2017. klub mu nudi jo\xc5\xa1 jedan ugovor no, \xc5\xa0arin ga odbija jer na Kosovu nisu ispunjavali njegove uvjete. U velja\xc4\x8di 2017. preuzeo je klupu albanskog prvaka Vllaznije. U Vllazniji je ostvario fascinantne rezultate, gdje je bio trener do lipnja 2017._NEWLINE_Krajem lipnja 2017. \xc5\xa0arin odlazi u Libanon na poziv tamo\xc5\xa1njeg kluba Club Antonine Sportifa.'